
LIETUVOS RESPUBLIKOS 
ŽMONIŲ UŽKREČIAMŲJŲ LIGŲ PROFILAKTIKOS IR KONTROLĖS ĮSTATYMO 
NR. I-1553 2, 22, 25, 26 ir 29 STRAIPSNIŲ PAKEITIMO 
ĮSTATYMAS

2016 m.                   d.  Nr.  
Vilnius

1 straipsnis. 2 straipsnio pakeitimas
1. Pakeisti 2 straipsnio 12 dalį ir ją išdėstyti taip:
„12. Užkrečiamųjų ligų kontrolė – organizacinės, techninės, ekonominės, taip pat epidemiologijos bei kitos medicinos priemonės, sudarančios galimybę mažinti ar (ir) likviduoti sergamumą užkrečiamosiomis ligomis, taip pat išvengti tų ligų išplitimo.“
2. Pakeisti 2 straipsnio 14 dalį ir ją išdėstyti taip:
„14. Užkrečiamųjų ligų epidemiologinė stebėsena (monitoringas) (toliau – epidemiologinė stebėsena (monitoringas) – sergamumo užkrečiamosiomis ligomis bei jų paplitimo lygių, mirtingumo, mirštamumo nuo užkrečiamųjų ligų, žmogui patogeninių mikroorganizmų cirkuliavimo, užkrečiamųjų ligų atsiradimo ir paplitimo dėsningumų, užkrečiamųjų ligų profilaktikos ir kontrolės priemonių įgyvendinimo kokybės ir veiksmingumo ištisiniai ir atrankiniai stebėjimai.“

2 straipsnis. 22 straipsnio pakeitimas
Pakeisti 22 straipsnį ir jį išdėstyti taip:
„22 straipsnis. Užkrečiamųjų ligų profilaktikos ir kontrolės priemonių planavimas ir įgyvendinimas
1. Sveikatos apsaugos ministerija, atsižvelgdama į Nacionalinėje visuomenės sveikatos priežiūros plėtros programoje numatytus uždavinius, organizuoja, koordinuoja ir kontroliuoja užkrečiamųjų ligų profilaktikos ir kontrolės priemonių įgyvendinimą.
[bookmark: 5z][bookmark: 6z]2. Valstybės ir savivaldybių institucijos, vadovaudamosi Nacionaline visuomenės sveikatos priežiūros plėtros programa ir atsižvelgdamos į Lietuvos Respublikos  administracinių teritorinių vienetų gyventojų sveikatos būklę ir kitas su užkrečiamųjų ligų plitimu susijusias sąlygas, privalo pagal savo kompetenciją planuoti užkrečiamųjų ligų profilaktikos ir kontrolės organizacines, teisines ir ekonomines priemones ir užtikrinti jų įgyvendinimą.“

3 straipsnis. 25 straipsnio pakeitimas
1. Pakeisti 25 straipsnio 3 dalį ir ją išdėstyti taip:
„3. Užkrečiamųjų ligų profilaktikos ir kontrolės valdymą savivaldybėse koordinuoja savivaldybės administracijos direktorius.“
2. Pripažinti netekusiomis galios 25 straipsnio 6 ir 7 dalis.

4 straipsnis. 26 straipsnio pakeitimas 
1. Papildyti 26 straipsnio 1 dalį 5 punktu:
„5) Planuoja savivaldybės užkrečiamųjų ligų profilaktikos ir kontrolės priemones ir jas finansuoja.“
2. Pakeisti 26 straipsnio 2 dalies 1 punktą ir jį išdėstyti taip:
„1) koordinuoja savivaldybės strateginiame plėtros ir (ar) savivaldybės strateginiame veiklos planuose nustatytų užkrečiamųjų ligų profilaktikos ir kontrolės priemonių įgyvendinimą;“.
3. Pripažinti netekusiu galios 26 straipsnio 3 dalies 4 punktą.


5 straipsnis. 29 straipsnio pakeitimas 
Pakeisti 29 straipsnio 1 dalies 5 punktą ir jį išdėstyti taip:
„5) organizuoti užkrečiamųjų ligų profilaktikos ir kontrolės priemonių įgyvendinimą savivaldybėje, nagrinėti šių priemonių įgyvendinimo eigą;“.



Skelbiu šį Lietuvos Respublikos Seimo priimtą įstatymą.

